กฤษกร กนกธร

กฤษกร กนกธร (ชื่อเล่น : ตงตง) เป็นนักแสดงและนักร้องชายชาวไทย ในสังกัด เดอะ วัน เอ็นเตอร์ไพรส์ เริ่มเข้าสู่วงการบันเทิงจากการเข้าร่วมประกวดรายการ เดอะสตาร์ ค้นฟ้าคว้าดาว ปี 12 โดยเข้ารอบเป็น 8 คนสุดท้าย แต่ตกรอบเป็นคนแรกของซีซั่น หลังจากนั้นก็ได้มีผลงานถ่ายแบบ โฆษณา และเล่นมิวสิวิดีโอ จนมีผลงานละครเรื่องแรกคือ “Lady Boy Friends The Series เพื่อนกัน มันส์ดี” ในบทบาท “บอส” และมีผลงานปัจจุบันเป็นนักแสดงนำในละครเรื่อง 4 เทพผู้พิทักษ์ ออกอากาศทางช่องวัน
คำพูดจากบางรักซอย 9/1 (ชัดแจ้ง)

เมื่อเวลาผ่านไป อะไร ๆ ก็เปลี่ยนแปลง หลายคนอาจจะเคยอ่านเรียงความชีวิตรักของพ่อแม่ผมไปแล้ว แต่ต่อไปนี้ผมจะขอเล่าเรื่องราวของผมบ้าง... สวัสดีครับ ผมชื่อ ชัดแจ้ง ...ลูกของแม่แป้งกับพ่อชัดเจน ผมจะเริ่มจากอะไรก่อนดี? เริ่มจาก "ซอย" ก่อนเลยแล้วกัน... เมื่อก่อนตอนพ่อแม่ผมรักกัน บ้านผมตั้งอยู่ที่บางรักซอย 9 แต่วันดีคืนดีมีถนนตัดใหม่ จากซอย 9 ก็เลยเปลี่ยนเป็น 9/1 ซะอย่างงั้น บ้านเราที่เคยมีคนอยู่มากมาย ก็เริ่มแยกย้ายออกไปทีละคนสองคน... คุณตาคุณยายก็เพิ่งย้ายไปอยู่บนสวรรค์เมื่อสองปีก่อน ไม่รู้ตอนนี้คุณตาจะยังแอบคุณยายหนีเที่ยวเหมือนตอนอยู่บนโลกมนุษย์รึเปล่า...น้าปิ๊กพอแต่งงานกับน้าพิมก็กลายเป็นเจ้าของคลื่นวิทยุ... ป้าลำดวนกับลุงมารวยก็ไปเปิดโรงงานปลาร้า สมฉายาคู่รักหนอนน้อยปลาร้าน้อย ส่วนลุงหมูจิ๊กกี้จังก็ขายร้านทิ้ง ออกเดินทางตามหารักแท้ ไม่รู้ตอนนี้ไปอยู่มุมไหนของโลก... แต่ไม่ว่าอะไรจะเปลี่ยนไป สิ่งเดียวที่ยังไม่เคยเปลี่ยนคือ...ความรักของพ่อแม่ผม
ถ้าสิ่งที่พ่อพูดเป็นความจริง...มันจะเป็นไปได้เหรอ ที่เราจะหัวใจเต้นกับคนสองคนในเวลาเดียวกัน ...ตอนนี้ผมสับสนไปหมด ผมไม่รู้ว่ามันเกิดขึ้นได้ยังไง ความรู้สึกมันจู่โจมผมเร็วมาก ผมไม่เคยรู้สึกพิเศษแบบนี้กับใคร... แต่บางทีผมอาจจะคิดมากไปเอง
วันนี้ผมถามพ่อว่า เคยใจเต้นกับคน 2 คนพร้อมกันมั้ย!? พ่อเปรียบเทียบแบบหล่อ ๆ ว่า... ความรักก็เหมือนการเลือกใส่รองเท้า เราเลือกใส่ได้แค่ทีละคู่
2 วันมานี้มีเรื่องเกิดขึ้นมากมาย... ทั้งเรื่องที่ไอซ์งอนผมเพราะแม่เข้าใจผิดว่าพี่เอิร์ธขโมยแหวน แถมแม่ยังไปขุดคุ้ยเรื่องที่พี่เอิร์ธต่อยครูโรงเรียนเก่าจนโดนไล่ออก นี่ยังไม่นับเรื่องที่พี่เอิร์ธกระโดดขาคู่ใส่อาจารย์ แต่โชคดีที่พ่อกับแม่รับปากอาจารย์ว่าจะดูแลพี่เอิร์ธให้ พี่เอิร์ธเลยรอดพักการเรียนแบบหวุดหวิด แต่ในเรื่องราววุ่นวายก็ยังมีเรื่องดี... ในที่สุดแม่ก็ยอมเปิดใจต้อนรับพี่เอิร์ธกับไอซ์มาอยู่บ้านเราอย่างเต็มตัว แต่ผมไม่รู้จะดีใจหรือเสียใจดี ที่จะได้ใกล้ชิดกับสองคนนั้นมากขึ้น ...สำหรับไอซ์ผมโอเคมาก แต่กับพี่เอิร์ธ...ผมหวังว่า “ความรู้สึกแปลก ๆ” แบบนั้น...มันจะไม่กลับมาอีก
ตูมมมมมมมมมมมมม!!! งานหม้อแปลงระเบิดก็มา บ้านพี่เอิร์ธกับไอซ์ไฟดับ แม่เลยชวนสองคนนั้นมานอนบ้านเรา แวบแรกผมแอบดีใจที่คืนนี้ไอซ์จะมาค้างที่บ้าน แต่กลับกลายเป็นว่าแม่ให้พี่เอิร์ธมานอนห้องผม! งานเข้าสิครับ!!! ใจเต้นกับพี่เอิร์ธอีกแล้ว นี่มันอะไรกันวะ!! แม่ง ถอดเสื้อเดินเพ่นพ่านอีก! แถมยัง... ภาพยังติดตาอยู่เลย!!
ผมมั่นใจว่าผมชอบผู้หญิง แต่ทำไมทุกครั้งที่ผมเข้าใกล้พี่เอิร์ธ ใจผมถึงยังเต้นแรง...ตกลงความรู้สึกนี้มันคืออะไรกันแน่! แล้วผมควรจะทำยังไงดี ผมไม่ชอบความรู้สึกแบบนี้เลย...ตอนนี้ผมเริ่มกลัวใจตัวเอง ว่าจริง ๆแล้ว...ผมอาจจะชอบผู้ชาย
วันนี้ชวนพี่เอิร์ธกับไอซ์ไปดูหนังที่พารากอน ผมกับไอซ์อยากดูหนังผีก็เลยทำแผนหลอกพี่เอิร์ธเข้าไปดูด้วย ตอนแรกก็ฮา ๆ ดี พอผีโผล่เท่านั้นแหละ พี่เอิร์ธกรี๊ดลั่นโรง โผมากอดผม! บอกเลยว่าครึ่งชั่วโมงสุดท้าย ดูหนังไม่รู้เรื่อง! จนผมต้องหนีออกมาสงบสติอารมณ์ข้างนอกกะสวีทกับไอซ์แท้ ๆ ทำไมเป็นแบบนี้ไปได้วะ!
ถ้าพ่อกับแม่รู้ว่าผมรู้สึกยังไงกับพี่เอิร์ธ เค้าคงเสียใจมาก ผมจะให้พ่อกับแม่รู้เรื่องนี้ไม่ได้ และผมจะไม่ทำให้พ่อแม่ผิดหวัง... ไม่ว่าเรื่องอะไรก็ตาม
เรื่องที่สเตฟานเปิดตัว ทำให้ผมได้เห็นทัศนคติของพ่อกับแม่อย่างชัดเจน มันแปลว่าลึก ๆ แล้วเค้าคงรับไม่ได้หากเราจะไม่เป็นอย่างที่เค้าหวัง อีกอย่างผมก็เป็นลูกชายคนเดียว พ่อกับแม่ย่อมหวังกับผมมากเป็นธรรมดา ไม่ทันที่ผมจะได้คิดเรื่องนี้อย่างจริงจัง อยู่ดี ๆ พี่เอิร์ธก็เข้ามาจู่โจมโดยที่ผมไม่ทันตั้งตัว...และถามผมว่าผมมีแฟนรึยัง สเปคเป็นแบบไหน พี่เอิร์ธมาถามแบบนี้ทำไมวะ... หรือว่าเค้าไปรู้อะไรมา!?
มันเกิดขึ้นเร็วมากจนผมไม่ทันได้ตั้งตัวด้วยซ้ำ!! โอเค ผมชอบไอซ์! โอเค ผมฟิน! แต่ผมก็ไม่อยากฉวยโอกาสแบบนี้กับผู้หญิงที่เพิ่งรู้จักได้ไม่ถึง 2 เดือนเอาจริง ๆ ผมแค่อยากไปถามไอซ์เพื่อให้แน่ใจอะไรบางอย่าง แล้วผมก็แค่อยากแหย่เธอเล่นด้วยการไม่ปล่อยให้เธอหลุดไปง่ายๆ แต่ไอซ์ดันทุบแขนผมเต็มแรง ผมก็เลยเสียหลักโถมเข้าไป..เอ่อ...จูบเธอ ชิบหายสิครับ!! ไอซ์วิ่งหนีเข้าบ้านแทบไม่มองหน้าผมด้วยซ้ำ อย่าว่าแต่มองหน้าเลย แต่ไปนี้จะเข้าหน้าให้ติดยังไงผมยังคิดไม่ออก กินข้าวเช้าพรุ่งนี้ต้องอึดอัดมากแน่ๆ แล้วไอซ์จะเล่าให้พี่เอิร์ธฟังมั้ยวะ กรูจะโดนพี่เอิร์ธตื้บมั้ยเนี่ย!?
จูบหมาจูบแมว เพราะคำนี้แท้ๆที่ทำให้ "ชัดแจ้งน้อย" โดนไอซ์ถีบเต็มๆ พอไปเล่าให้พ่อฟัง พ่อบอกว่าผมไปพูดแบบนั้น ไม่โดนต่อยปากก็บุญแค่ไหนแล้ว และสอนผมแบบหล่อๆ(อีกแล้ว)ว่า...อะไรที่ไม่สำคัญในสายตาเรา อาจจะสำคัญสำหรับเค้าก็ได้ มันทำให้ผมคิดได้ว่าบางทีนั่นอาจจะเป็น "จูบแรก" ของไอซ์
บางครั้งการขอโทษอย่างจริงใจก็เพียงพอที่จะแก้ไขความผิดพลาด ไอซ์ยอมรับคำขอโทษจากผม และผมก็ได้รอยยิ้มของเธอกลับมาเป็นรางวัล โคตรน่ารัก! อยากเห็นเธอยิ้มแบบนี้บ่อยๆ มันทำให้ผมรู้สึกดีมาก ก่อนหน้านี้ผมมัวแต่กังวลว่าไอซ์จะโกรธผมมั้ยที่พลาดไปจูบเธอ จนผมลืมไปว่าการจูบไอซ์ น่าจะเป็นช่วงเวลาที่ผมใจเต้นแรงที่สุดในชีวิต แต่วันนี้ก็มีเรื่องไม่ค่อยดีเท่าไหร่... สเตฟานดันไปจับก้นพี่เอิร์ธและโดนถีบกลับมา นั่นทำให้ผมได้รู้ว่ายังไงสเตฟานก็ชอบผู้ชาย... ซึ่งการจะแก้ไขความรู้สึกของคนเราให้ได้...มันไม่ง่ายเลย
นี่มันเรื่องบ้าอะไรกัน!? ทำไมอยู่ดีๆเด็กในโรงเรียนถึงได้จับผมกับพี่เอิร์ธไปเป็นคู่จิ้น แถมยังแต่งฟิควายลงเพจอีก โอ้โห แล้วบรรยายซะ...เชี่ย! ขนลุกและที่น่าโมโหที่สุด ทำไมผมถึงกลายเป็น "นายเอก" ของเรื่องวะ!! ผมไปขอให้น้องแอดมินลบเพจทิ้งซะ แต่น้องกลับหาว่าถ้าผมไม่ได้เป็นอย่างในฟิคที่น้องเขียน ผมจะโวยวายทำไม ผมรู้สึกได้ถึงสายตาของพี่เอิร์ธกับไอซ์ที่มองผมอยู่วินาทีนั้นผมกลัวมาก...กลัวว่าเค้าจะรู้ว่าผมรู้สึกยังไงกับเค้าสองคน! และก็เป็นพี่เอิร์ธที่เข้ามาช่วยผมไว้จากสถานการณ์นั้น พี่เอิร์ธพูดว่า... เรื่องโกหกบางเรื่องมันก็ทำลายชีวิตคนคนนึงได้ ...แถมเค้าเคยเจอเองกับตัวมาแล้วที่โรงเรียนเก่า แววตาพี่เอิร์ธดูเศร้า ดูเสียใจ จนผมอดสงสัยว่ามันคือเรื่องอะไรกันแน่??? และสงสัยมากพอๆกับว่า ตัวผมควรจะทำยังไงให้เหตุการณ์อย่างวันนี้...มันไม่เกิดขึ้นอีก
หลังจากเคลียร์เรื่องคู่จิ้นที่โรงเรียนแล้วกลับมาบ้าน พ่อกับแม่เล่าให้ผมฟังว่าเมื่อตอนกลางวันแป้งหอมหนีออกจากบ้าน จนพ่อ แม่ และลุงมารวยต้องช่วยตามหากันจ้าละหวั่น สงสารมันมาก! ครั้งสุดท้ายที่มันร้องไห้หนักขนาดนี้คือเมื่อไหร่ผมก็จำไม่ได้แล้ว แต่ก่อนแป้งหอมหัวไม่ดีเท่าไหร่ สอบได้เกือบที่โหล่เป็นประจำ จำได้เลยว่ามันพยายามซ่อนสมุดพกแทบทุกเทอม เพราะกลัวแม่ดุ จนกระทั่งมันขึ้น ป.4 มั้ง อยู่ๆมันก็ฟิตมาจากไหนไม่รู้ สอบได้ที่ 8 หรือที่ 9 เนี่ยแหละ ซึ่งเป็นการสอบได้เลขตัวเดียวเป็นครั้งแรกในชีวิต โอ้โห แม่เลี้ยงดูปูเสื่อมันอย่างดีเลย มันยิ้มแก้มบานไปหลายวัน หลังจากนั้นเทอมต่อ ๆ มา แป้งหอมก็สอบได้ที่ 1 สมใจแม่ และประกาศท้าผมว่าจะสอบติดหมอให้แม่ให้ได้ ตอนนั้นเตี้ยได้ตำแหน่ง "ลูกรัก" ประจำบ้านไปทันที เพราะตอนผมอยู่ ม.ต้น ผมมัวแต่ติดเพื่อนไปหน่อยจนเกรดตกเหลือแค่ 3.2 (หัวดี แต่ขี้เกียจ...คือคำบ่นประจำของแม่) แต่พวกเราเพิ่งได้มารู้วันนี้เองว่าที่ผ่านมา...แป้งหอมน้อยใจแค่ไหนที่ตอนนั้นแม่เอาแต่ชมผมที่เรียนเก่ง มันคงเป็นปมในใจน้องมาตลอดที่พ่อ แม่และผมไม่เคยรู้เลยมื้อเย็นของวันนั้นจึงเต็มไปด้วยของกินที่แป้งหอมชอบ พ่อกับแม่เอาใจมันยกใหญ่ และผมก็ไม่แกล้งมันเลยตลอดมื้อนั้น...
ทุกวันนี้เวลาผมอยู่ใกล้ไอซ์ผมมีความสุขมาก แต่ยิ่งผมเข้าใกล้ไอซ์มากเท่าไหร่ มันก็ทำให้ผมเข้าใกล้พี่เอิร์ธมากขึ้นตามไปด้วย...ผมไม่อยากให้เรื่องมันวุ่นวายแบบนี้เลย หรือต่อไปนี้ ผมควรจะต้องเลิกยุ่งกับเค้า 2 คน ผมรู้ว่ามันดูขี้ขลาดที่จะหนีความรู้สึกตัวเอง และผมก็ไม่อยากทำ แต่เรื่องวุ่นวายอย่างวันนี้ทำให้ผมรู้สึกแย่มาก มันเหมือนผมเป็นตัวประหลาดในสายตาของคนในโรงเรียน เชื่อมั้ย...ใน facebook ก็ยังมีคนทักมาไม่หยุดว่าผมเป็นเกย์จริงรึเปล่า? แถมยังอยากให้ผมกับพี่เอิร์ธเป็นแฟนกันจริง ๆ มันไม่ควรเกิดขึ้น ถ้าจะต้องหาสักวิธีเพื่อเลิกยุ่งกับเค้า 2 คน...ผมก็ควรทำ
แม่สั่งให้ผมเก็บห้องซะบ้าง และนั่นทำให้ผมได้เจอเรียงความที่ผมเคยเขียนสมัยเด็ก ผมจำได้เลยว่าตอนนั้นผมเขียนเรื่อง...ความรักของพ่อกับแม่ ครูบอกให้เขียนเรียงความแค่ 1 หน้ากระดาษ ผมพยายามต่อรองอยู่นานว่าขอสัก 10 หน้ากระดาษไม่ได้เหรอ? เพราะความรักของพ่อกับแม่มันยาวนานมาก มีโมเมนต์ มีอุปสรรคมากมาย จนกลายเป็นตำนานรักคนข้างบ้านที่น้าปิ๊กกับลุงแมนชอบพูดถึงอยู่บ่อย ๆ คงเป็นความทรงจำของบางรักซอย 9 ไปแล้ว ผมนั่งมองเรียงความที่ตัวผมสมัยเด็กเขียน แล้วอดคิดไม่ได้ว่าถ้าวันข้างหน้าผมมีลูก ลูกจะเขียนเรื่องของผมว่าอะไร? เพ้อเจ้อว่ะ! เพิ่งจะ 16 มีลูกเชี่ยไรวะ! นอน ๆ ๆ!!
ช่วงนี้สเตฟาน ไม่ใช่สิ...สเตฟานี่!! มักจะโทรมาหาผมบ่อยๆ บางทีผมไม่ได้รับสาย มันก็ไลน์มา ถ้าผมไม่ Read มันก็ทักมาในเฟซ ไม่ใช่เพราะมันคิดถึงพี่มันหรอกมันคิดถึงพี่ข้างบ้านผมต่างหาก! ถามถึงแต่พี่เอิร์ธอยู่นั่นแหละ น่ารำคาญมาก! พี่เอิร์ธสบายดีมั้ย? พี่เอิร์ธได้โหวตสเตฟานี่ตอนไปประกวดร้องเพลงรึเปล่า? พี่เอิร์ธชอบกินอะไร? พี่เอิร์ธ ๆๆๆๆๆ โว้ย!! กรูชื่อชัดแจ้ง ไม่ได้ชื่อเอิร์ธ กรูจะรู้มั้ยล่ะ!! ล่าสุดมันขอเฟซไอซ์ไปเรียบร้อยแล้ว โชคดีไอซ์
หลังจากมีเรื่องคู่จิ้น ผมก็ห่าง ๆ 2 คนนั้นไป แน่นอนว่าไอซ์จะต้องรู้สึกได้ถึงความผิดปกติ ส่วนไอ้พี่เอิร์ธไม่ต้องพูดถึง ความรู้สึกช้าตลอด ไอซ์ถามผมว่าทำไมผมไม่หยอดมุกน้ำเน่าใส่เธอเหมือนทุกวัน ผมแซวกลับยิ้ม ๆ ว่าอยากให้หยอดเหรอ? แล้วแกล้งแถว่ามุกตัน! ไว้จะหามุกมาหยอดใหม่ ไอซ์ท่าทางสบายใจขึ้น แต่ปัญหาก็คือพอผมคุยกับไอซ์ทีไร พี่เอิร์ธก็ต้องเข้ามาร่วมแจมด้วยทุกที พร้อมกับแซวว่าผมกับไอซ์จีบกันดังลั่นห้อง ซึ่งเมื่อพี่เอิร์ธเข้ามาใกล้ผม ก็จะมีน้องๆตามมาถ่ายรูปตอนผมอยู่กับพี่เอิร์ธอีก...พี่เอิร์ธมองเรื่องคู่จิ้นเป็นเรื่องขำๆไปแล้ว แต่ผมไม่ขำด้วย เพราะผมไม่อยากใจเต้นกับพี่เอิร์ธอีก ผมแค่อยากรู้สึกดีกับไอซ์คนเดียว ทำไมผมถึงทำไม่ได้วะ!!
นอกจากผมต้องเรียนห้องเดียวกับพี่เอิร์ธและไอซ์ อาจารย์ยังชอบจับกลุ่มให้ผมอยู่กับ 2 คนนั้นอยู่เรื่อย เพราะเห็นว่าทั้งสองคนเป็นเด็กใหม่ ผมที่สนิทกับ 2 คนนั้นที่สุดก็อาจจะช่วยแนะนำอะไรได้ ล่าสุดก็ต้องช่วยติวพี่เอิร์ธสอบซ่อมเลขอีก คนบ้าอะไรกล้าส่งกระดาษเปล่า! และการต้องอยู่ใกล้สองคนนี้แทบจะตลอดเวลา มันก็ทำให้ผมยิ่งสับสนมากยิ่งขึ้น ปกติเวลานี้ผมควรจะได้คุยกับพ่อ แต่เรื่องนี้พ่อกับแม่ก็รู้ไม่ได้...ผมถึงได้รู้ตัวว่าตอนนี้ผมคุยกับใครไม่ได้เลย นอกจากคุยกับตัวเอง...
โอ๊ยยย!! แม่นะแม่!! จะภูมิใจอะไรกับการได้เป็นคุณแม่ลูก 4  เนี่ย...ไอ้พี่เอิร์ธอีกคน เนียนอยู่เป็นเหลือเกิน เอาใจแม่ทุกอย่าง... เสาร์ อาทิตย์นี้ที่เราจะไปเที่ยวหัวหินกัน แม่เลยชวนพี่เอิร์ธกับไอซ์ไปด้วย!! ถามลูกสักคำมั้ยแม่! แล้วถ้าต้องนอนกับพี่เอิร์ธอีก จะทำยังไงดีวะเนี่ย!? บางทีผมหันไปมองไอ้เตี้ยแล้วก็รู้สึกอิจฉามันเหมือนกัน มันคงไม่เคยปวดหัวเรื่องความรัก เพราะวัน ๆ มันเอาแต่เรียน ทำนู่นทำนี่ให้แม่ชม หรือหาเรื่องมาฟ้องแม่ว่าผมแกล้งมัน ...เป็นไอ้เตี้ยก็มีความสุขดีเหมือนกัน
... วันนี้พ่อไอซ์กลับมาจากเกาหลี และครั้งนี้พ่อของไอซ์ได้หยุดอยู่บ้าน 3 วัน...ไอซ์ดูมีความสุขมากที่ได้อยู่กับพ่อ ...พ่อชัดเจนกับแม่แป้งที่นานๆทีจะได้เจอพ่อสองคนนั้นเลยถือโอกาสสั่งหมูกระทะชุดใหญ่มากินที่ลานหลังบ้านด้วยกัน...พ่อพี่เอิร์ธเล่าเรื่องวีรกรรมต่าง ๆ ของ 2 พี่น้องให้ฟังด้วย พี่เอิร์ธตอนเด็กนี่ก็แสบเอาเรื่องน่าดู ส่วนไอซ์ไม่น่าเชื่อว่าตอนเด็ก ๆ จะเป็นเด็กขี้แย แล้วก็ติดพี่เอิร์ธมากกกก...พ่อพี่เอิร์ธยังบอกด้วยว่า พี่เอิร์ธหวงไอซ์มาก เคยกระทืบเพื่อนที่แอบมาจับแก้มไอซ์ซะยับ...เอ่อ แค่จับแก้มยังกระทืบซะยับ...แล้วนี่ถ้าพี่เอิร์ธรู้เรื่องที่เราจูบไอซ์ เราจะโดนพี่เอิร์ธอัดอ่วมคาตีนมั้ยวะ!?
ผมเกือบจะหลับอยู่แล้ว ตอนที่ได้ยินเสียง messenger เด้ง ผมเปิดดูแล้วพบชื่อที่ไม่คุ้นตา Taew Nontaporn แต้ว นนทพร ผมคลิกเข้าไปดูรูปก็จำได้ว่าเป็นแต้วที่อยู่ห้อง 4 แต้วน่ารักดี คุยเก่ง จากที่ผมคิดว่าจะคุยแปบ ๆ แล้วนอน กลายเป็นว่าลากไปสองชั่วโมงก่อนจะหลับคืนนั้น ผมก็คิดอะไรได้บางอย่าง...ไม่รู้พี่เอิร์ธกับไอซ์จะว่ายังไง แต่ถ้ามันทำให้ผมไม่ต้องคิดมากเรื่องสองคนนั้นอีก ผมก็อยากจะลองดู
ผมหวังว่าการตัดสินใจไปคุยกับน้องแต้ว จะทำให้ผมออกห่างจาก 2 คนนั้นได้...ผมรู้ว่าการทำแบบนี้ไอซ์จะต้องเสียใจ แต่มันไม่มีประโยชน์อะไรที่ผมจะจีบไอซ์ต่อ ทั้งที่ผมยังคงใจเต้นกับพี่เอิร์ธอยู่...ผมควรต้องหยุดมันตั้งแต่ตอนนี้...เพราะผมรู้ดีว่าการรู้สึกดีกับพี่เอิร์ธ มันเป็นสิ่งที่ผิด
ผมเคยถามแม่ว่าทำไมตั้งชื่อผมว่า "ชัดแจ้ง" แม่บอกว่ามันเป็นส่วนผสมของชื่อพ่อกับชื่อแม่ ชัดแจ้ง...ลูกของแม่แป้งกับพ่อชัดเจน แต่นอกจากเหตุผลนี้ พ่อกับแม่อยากให้ผมเป็นคนที่จริงใจกับตัวเอง ชัดเจนในสิ่งที่ตัวเองเป็น...แต่วันนี้ผมกลับพยายามหนีตัวเอง ไม่ชัดแจ้งกับความรู้สึกที่มีให้ "เธอ" และ "เขา" ...แต่ผมจะชัดแจ้งได้ยังไง ในเมื่อคนที่ผมรู้สึกดี เค้าเป็นพี่น้องกัน...และที่ยิ่งไปกว่านั้น... เธอเป็นผู้หญิง เขาเป็นผู้ชาย